polyglot-tagger/wikipedia-language-snippets-filtered huggingface dataset:
علاوہ ازیں اس فصل میں قرآن کے تصور یوم کو واضح کرنے کے بعد مصنف نے تخلیق کے دو مراحل یعنی دور ماقبل ظہور حیات اور دور مابعد ظہور حیات پر بھی روشنی ڈالی ہے۔
نظریۂ ارتقاء کے کھوکھلے پن کو ثابت کرنے کے لیے خلیوں کی من گھڑت اقسام، ارتقا کے عمل کے سست رو ہونے کے ساتھ ساتھ جینیاتی عمل کا ہمیشہ تخریبی ہونا اور اپنڈکس کا غیر ضروری نہ ہونا وغیرہ واضح کیا گیا ہے۔
نیز اس فصل میں بقائے اصلح کی حقیقت کو بے نقاب کرتے ہوئے اندھی مچھلی، اندھے سانپ اور آسٹریلوی خارپشت جیسی اصناف کے تنوع سے ڈارونزم کو بے بنیاد ثابت کیا گیا ہے۔
یہاں سیاہ شگاف کا تعارف، ان کا معرض وجود میں آنا، ان کی تعداد اور جسامت، سیاہ شگاف کا ایک ناقابل دید تنگ گزرگاہ ہونا، سیاہ شگاف سے روشنی کا بھی فرار نہ ہو سکنا اور بیرونی نظارے سے مکمل طور پر پوشیدہ ہونے پر سیرحاصل بحث کی گئی ہے۔
عظیم آخری تباہی اور نئی کائنات کا ظہور کے بیان میں سائنسی بنیادوں پر ثابت کیا گیا ہے کہ کائنات قرآنی بیان کے مطابق ایک بار پھر دوبارہ گیسی حالت اِختیار کر لے گی اور تمام کائنات عظیم ناقابل دید سیاہ شگاف بن جائے گی۔
تیسری فصل قرآن اور نظریۂ اضافیت پر مشتمل ہے جہاں قرآنی اصطلاح اَتَیْنَا طَائِعِیْنَ کے تقاضے بیان کیے گئے ہیں، جن کی بنا پر یہ کائنات قائم ہے۔
چوتھی فصل میں سات آسمانوں کی سائنسی تعبیر کا بیان ہے، جہاں کائنات کے متعلق سات آسمانوں کا تصور، فلکیاتی تہوں کے تناسب میں سات آسمانوں کا ذکر اور لامتناہی اَبعاد کا تصور بیان کیا گیا ہے۔
چوتھی فصل میں زمین اور اس سے متعلقہ اعداد و شمار، زمین کی ساخت، قشر ارض، کرۂ حجری، بیرونی مرکزہ، اندرونی مرکزہ اور تشکیل ارض کے مراحل اربعہ کا بیان شامل ہے۔
1 اپریل 1969ء میں ضلع فیصل آباد کے ایک گاؤں جھوک پیرا میں پیدا ہونے والے زاہد حسن اگست 1985ء میں لاہور پہنچے اور تب سے یہی شہر اُن کا مسکن ہے۔
خود اُنہوں نے جہاں برصغیر کی مقامی زبانوں کا ادب پڑھا اور خاص طور پر پنجابی میں لکھنے والے نامور ادیبوں افضل حسن رندھاوا، امرتا پریتم، بلونت سنگھ اور منشا یاد کی تخلیقات سے متاثر ہوئے، وہاں اُنہوں نے لاطینی امریکی ادب کی نامور شخصیات مثلاً مارکیز، بورخیس، ازابیل الاندے اور پاؤلو کوہلیو کی تخلیقات سے بھی مستفید ہوے۔
زاہد حسن جنکا پیدائشی نام زاہد حُسین ہے، لاہور میں مختلف اداروں اور اخبارات میں کام کرنے کے بعد پاکستان پنجابی ادبی بورڈ، اور انسانی حقوق کے لیے سر گرم ایک تنظیم میں کام کرتے رہے. وہ آجکل لاہور یونیورسٹی اف مینجمنٹ سائنسز میں رائیٹر ان ریذیڈینس کے طور پر منسلک ہیں، اور تخلیقی ادب کے ساتھ پنجابی تواریخ اور زبان کے کورسز پڑھاتے ہیں-
جس کا موضوع پنجاب کی دھرتی ہے، وہاں کے لوگ ہیں، اُن کی زندگیاں ہیں، اُن کے جو روز و شب ہیں، اُن کے جو دکھ ہیں، اُن کے جو مسائل ہیں، ان کی دیگر تصانیف میں درج ذیل شامل ہیں:
2006ء میں شہر ٹورانٹو میں دہشت گردی گرفتار ہونے والے 18 مسلمان افراد، جن میں اکثر جوان لڑکے تھے، اخبارات میں ٹورانٹو 18 کے نام سے پکارے گئے۔
کینڈائی حکومت کے مطابق ان افراد نے اوٹاوا اور ٹورانٹو میں پارلیمان اور دوسری عمارتوں کو بم سے اڑانے اور وزیر اعظم کا سر دھڑ سے جدا کرنے کا منصوبہ بنایا تھا۔
بعد میں معلوم ہوا کہ حکومت نے ایک مخبر مبین شیخ اور ایک دوسرے گمنام شخص کو ان لوگوں کو پھنسانے کے لیے 4.5 ملین ڈالر کی ادائیگی کی تھی۔
حب ان افراد کو ٹورانٹو کے نواحی شہر برامپٹن کی عدالت میں پیش کیا گیا تو مغربی دنیا کے ذرائع ابلاغی سرکس کو دکھانے کے لیے پولیس کے طاق نشانہ بازوں نے عمارتوں کی چھتوں پر مورچے باندھے۔
کینیڈائی اس کارنامہ پر امریکا سے ستائش کی توقع رکھ رہے تھے مگر امریکی سیاست دانوں نے کینیڈا کو "دہشت گردوں کی پناہ گاہ" کہنا شروع کر دیا، جس پر کینیڈائی اخباروں نے پینترا بدلا اور ان گرفتاریوں کی سنگینی کو کم کر کے بیان کرنے لگے۔
مبین شیخ کا پول اس طرح کھلا کہ ٹورانٹو کی مساجد میں کچھ گرفتاشدگان کے ساتھ باریش مبین شیخ اکثر دیکھا جاتا تھا، مگر مسلمان برادری کو حیرت ہوئی کہ اسے گرفتار نہیں کیا گیا۔
2006ء میں ان گرفتاریوں کے بعد ریاستی دہشت کا یہ عالم تھا کہ ٹورانٹو کی وسیع مسلمان برادری میں سے کوئی ان افراد سے کسی قسم کی جان پہچان قبول کرنے پر تیار نہ تھا۔
سکاربورو مسجد کی انتظامیہ نے ذرائع ابلاغ کو گرفتاریوں کے کچھ دن بعد مدعو کیا تو گلوب اور میل کی کالم نگار کرسٹی پلیچفورڈ نے جارحانہ کالم لکھا جس میں کہا کہ اسے مسجد سے سخت بدبو آئی ۔
گرفتارشدگان کے خلاف سب سے بڑا "ثبوت" یہ بتایا گیا کہ انھوں نے کئی ٹن کھاد خریدنے کی کوشش کی تھی جس سے وہ ایک بڑا قنبلہ بنایا چاہتے تھے۔
کچھ بچوں پر الزام لگایا گیا کہ انھوں نے انٹاریو کے شمال میں سفر کر کے کا کھیل کھیلا تھا، جو کینڈائی ماہروں کے مطابق جنگی تربیت کی ذیل میں آتا ہے۔
یوں تو قیام پاکستان کے بعد ہی دیوبندی مسلک کی تنظیموں نے پاکستان میں دہشت گردی کا آغاز کر دیا تھا لیکن ان واقعات میں شدت اس وقت آئ جب27 اپریل 1978ء کو افغانستان میں انقلاب ثور آیا اور اس سے اگلے سال کمیونسٹ حکومت نے روس کو مداخلت کی دعوت دی۔
ایران کی مذہبی قیادت نےانقلاب کی کامیابی کے بعد سب سے پہلے ایران سے باہر جس شخصیت سے رابطہ کیا وہ جماعت اسلامی کے علیل رہنما مولانا مودودی تھے ۔
انقلاب کی کامیابی کے بعد پاکستان کا انقلابی حکومت کو سب سے پہلے تسلیم کرنا بھی مولانا مودودی کی کوشش سےممکن ہوا- پاکستان میں جماعت اسلامی کی طرف سے کھلے عام آیت الله خمینی کی حمایت نے بعض دیوبندی حلقوں میں تشویش کی لہر پیدا کی۔
افغانستان میں جاری جنگ کے ضمن میں جنگی تربیت، مالی وسائل اور پناہ گاہیں ملنے کے نتیجے میں پاکستان میں شیعہ ثقافت کو ختم کرنے کی سوچ رکھنے والی تنظیم اہل سنت اب سپاہ صحابہ کی شکل میں زیادہ متحرک ہو گئی۔
تحریر و تقریر کے ذریعے شیعہ مسلک کو کافر قرار دینے کی مہم اب جہاد افغانستان کے ضمن میں ملنے والے فنڈز کی بدولت زیادہ تیز ہو گئی اور اس کے ساتھ ساتھ شیعہ کشی بھی بڑھنے لگی۔
1981 ء میں کرم ایجنسی کے سارے دیوبندی قبائل نے افغان مہاجرین کیساتھ ملکر پاراچنار کے راستے پر موجود قصبہ "صدہ "میں شیعہ آبادی پر ہلہ بول دیا اور شیعوں کو مکمل طور پر بے دخل کر دیا جو آج تک آباد نہیں ہو سکے۔
کیونکہ اس وقت تک انگریز وں کے زمانے میں تشکیل دی گئی کرم ملیشیا وادئ کرم میں موجودتھی لہذا جنگ صدہ تک ہی محدود رہی اور ایجنسی کے دیگر علاقوں تک پھیلنے نہ دی گئی۔
5 جولائی 1985ء کو کوئٹہ میں تکفیری دہشت گردوں نے اپنے دو پولیس والے سہولت کاروں کے ہمراہ پولیس کی وردیاں پہن کر شیعوں کے احتجاجی جلوس پر حملہ کیا جس کے نتیجے میں 25 شیعہ قتل ہو ئے۔
اسی کی دہائی میں پاکستان بھر میں سات سو کے لگ بھگ شیعہ قتل ہوئے، جن میں سے 400کے قریب لوگ 1988ء میں گلگت کی غیر مسلح شیعہ آبادیوں پر حملے کے نتیجے میں قتل ہوئے۔
جنگ عظیم دوم کی وجہ سے کمزور ہونے والے انگریزوں کے ہندوستان سے جانے اور مسلم لیگ کی تحریک کے نتیجے میں ہندوستان کے شمال مغرب میں ایک مسلمان ریاست کے ممکنہ قیام کی آہٹ پا کر علما دیوبند میں سے کچھ نے اس وجہ سے قیام پاکستان کی مخالفت کی کہ اس تحریک کی اعلی تعلیم یافتہ قیادت اور جدید ریاست کے قیام سے اختلاف رکھتے تھے۔
البتہ کچھ دیگر سخت گیر علما نے قیام پاکستان کو ناگزیر سمجھتے ہوئے وادی سندھ کی طرف ہجرت شروع کی اور دوبارہ سے سید احمد بریلوی اور شاہ اسماعیل دہلوی کی پسماندہ ریاست کے قیام کی کوششیں شروع کر دیں۔
جب قائد اعظم نے 11 اگست 1947ء کی تقریر میں ریاست کی نظر میں سب شہریوں کوبلا تفریق مذہب مساوی قرار دیا تو 1 ستمبر 1947ء کو مولانا شبیر احمد عثمانی نے اخبارات میں ایک بیان جاری کیا جس کا ایک ایک لفظ قائد اعظم کی اس تقریر کی مخالفت پر مبنی تھا، یوں ایک سرد جنگ شروع ہو گئی۔
پاکستان کے قیام سے پہلے ہی دیوبندی علما نے شیعوں کی نماز جنازہ پڑھنے کو حرام قرار دے رکھا تھا اور مولانا شبیر احمد عثمانی بھی شیعوں کے لیے یہی سوچ رکھتے تھے- لہٰذا قائد اعظم کی پہلی نماز جنازہ گورنر ہاؤس میں ان کے اپنے مسلک کے مطابق پڑھی گئی مگر جب عوام میں نماز جنازہ پڑھانے کی باری آئ تو حکومت نے مولانا شبیر احمد عثمانی کو طلب کیا۔
جب ان سے سوال کیا گیا کہ آپ نے قائد اعظم کی نماز جنازہ کیوں پڑھائی تو انہوں نے اپنے فتووں سے رجوع کرنے کی بجائے ایک خواب سنا کر سوال کو ٹال دیا۔
دوسری طرف دیوبندی جماعت " تنظیم اہلسنت" سے تعلق رکھنے والے علما مولانا نور الحسن بخاری، مولانا دوست محمد قریشی، مولانا عبد الستارتونسوی دیوبندی وغیرہ نے پاکستان بھر میں شیعہ مخالف جلسے کیے اور لوگوں کو فسادات کے لیے اکسایا۔
یہاں سن 1915 سے 1920 تک چلنے والی تحریک ریشمی رومال کا ذکر کرنا بھی بہت ضروری ہے کیونکہ یہ تحریک دیوبندی مکتب فکرکے کام کرنے کے طریقے کی بخوبی عکاسی کرتی ہے۔
سید احمد اور شاہ اسماعیل دہلوی کی طرز پر ایک پسماندہ ریاست کے قیام کی یہ تحریک اس وقت شروع کی گئی جب جنگ عظیم اول میں انگریز کمزور پڑتے دکھائی دیے۔
دیوبندی علما نے عوام سے رابطہ کرنے اور سیاسی عمل کی بجائے افغانستان میں امیر عبد الرحمن کے بیٹے امیر حبیب الله خان کو ساتھ ملا کر دیوبندی قبائل کے ایک لشکر کے ذریعے حملہ کرنے کا منصوبہ بنایا۔
وہ جانتا تھا کہ یہ علما مکڑی کی طرح خیالی جالے تو بن سکتے ہیں مگر انگریزوں کی سائنسی علوم اورقانون کی نظر میں شہریوں کی برابری کے اصول پر قائم جدید ریاست کا سامنا نہیں کر سکتے۔
اس تحریک کو پہلی ناکامی تو اس وقت ہوئی جب امیر حبیب الله خان نے مولانا سندھی سے مطالبہ کیا کہ وہ ہندوؤں اور سکھوں کے ساتھ مل کر چلیں، چنانچہ مولانا سندھی ، راجا مہندر سنگھ کی تحریک میں شامل ہو گئے اور ہندوستان میں کانگریس سے بھی رابطہ قائم کیا۔
افغانستان میں قیام اور دوسرے مذاھب کے سیاسی کارکنوں سے ارتباط اور بعد میں روس کے سفر اور کمیونزم کے مطالعے کی وجہ سے مولانا عبید الله سندھی کی سوچ میں بہت تبدیلی آئ اور وہ علما دیوبند کے روایتی فرقہ پرستانہ اور تنگ نظر طرز فکر سے دور ہو گئے۔
شیخ چلی کی داستان سے شباہت رکھنے والی تحریک ریشمی رومال کا خاتمہ جلد ہی انگریزوں کے ہاتھوں مولانا محمود حسن اور دیگر کی گرفتاری کی شکل میں ہو گیا۔
افغانستان میں روس کے جانے کے بعد مجاہدین کے گروہ اقتدار کی خاطر آپس میں لڑتے رہے یہاں تک کہ پاکستانی حمایت یافتہ تحریک طالبان افغانستان نے مجاہدین کے باقی گروہوں کو ملک کے شمالی علاقوں تک محدود کر دیا۔
اسی کی دہائی میں مولانا نور الحسن بخاری کی وفات کے بعد شیعہ کشی کی سرپرستی کا بیڑا اٹھانے والے مولانا حق نواز جھنگوی اور ان کے پیشرو مولانا ایثار القاسمی کو جھنگ میں سیاسی خطرہ بننے کے باعث شیخ اقبال ایم این اے نے قتل کرا دیا، جو خود بعد میں سپاہ صحابہ کی انتقامی کارروائی میں قتل ہو گئے۔
1993ء میں لاہور میں سپاہ محمد کے نام سے ایک شیعہ دہشت گرد تنظیم کا قیام ہوا جس نے سپاہ صحابہ کے حملوں کے جواب میں دیوبندی حضرات پر حملے کرنا شروع کیے۔
حکومت نے صورت حال خطرناک ہوتے دیکھ کر دونوں تنظیموں کے گرد گھیرا تنگ کرنا چاہا تو مولانا ضیاء الرحمن فاروقی نے سپاہ صحابہ کے عسکری حصے کو لشکر جھنگوی کا نام دے کر لا تعلقی کا اعلان کر دیا، اگرچہ لشکر جھنگوی کے کارکنوں کی گرفتاری کی صورت میں سپاہ صحابہ ہی قانونی اور مالی امداد مہیا کرتی۔
نوے کی دہائی میں ہی کراچی میں سپاہ صحابہ اور جماعت اسلامی کی طرف سے بریلوی مساجد پر قبضے کے خلاف سنی تحریک کے نام سے ایک اور مزاحمتی گروہ اٹھ کھڑا ہوا تھا۔
نوے کی دہائی کے آخر میں افغان طالبان نے القاعدہ کے سربراہ اسامہ بن لادن کو پناہ دینے کا فیصلہ کیا جس کی تنظیم نے 1998ء میں مشرقی افریقہ میں دو امریکی سفارت خانوں پر بم سے حملے کیے تھے اور ایک امریکی بحری جہاز کو ڈبونے کی کوشش کی تھی۔
اسامہ بن لادن دراصل اپنے ملک سعودی عرب میں امریکی افواج کی موجودگی کے خلاف تھا مگر اپنے ملک میں سیاسی تحریک چلانے کے بجا ئے اس قسم کی کارروائیوں میں ملوث ہو گیا تھا۔
کراچی میں مقیم ایک بڑے نام والے دیوبندی عالم مفتی نظام الدین شامزئی پاکستان میں سعودی عرب میں امریکی موجودگی کے خلاف پورے اخلاص کے ساتھ سرگرم تھے ۔
مفتی شامزئی دیوبندی مسلمانوں میں بہت بڑا مقام رکھتے تھے اور ان کے فتوے کو پاکستان بھر میں خصوصا قبائلی علاقہ جات میں جہاں حکومتی رٹ کمزور تھی، بہت پزیرائی ملی۔
اس جنگ کے ماحول میں شیعہ مخالف تنظیموں نے شیعہ کشی میں خودکش دھماکے کا استعمال شروع کیا جس کے نتیجے میں اعداد و شمار کے مطابق سن 2000ء سے 2017ء تک تقریباً تین ہزار شیعہ قتل ہوئے جبکہ ہزاروں زخمی اور معذور ہو کر زندہ لاش بن چکے ہیں۔
یہ دونوں حج کے دوران محمد بن عبدالوہاب کی تحریک توحید والعدل ،جو وہابیت کے نام سے معروف تھی ، سے متاثر ہوئے اور حجاز کے سفر سے واپس آتے ہوئے شیخ محمد بن عبدالوہاب کے دروس کی کتاب، "کتاب التوحید" ،ساتھ لیکر آئے ۔
1818ء سے 1821ء کے دوران سید احمد بریلوی نے شمالی ہندوستان میں مسلمانوں کے عقائد کی تبدیلی کی مہم چلائی، وہاں زیادہ کامیابی نہ ملی تو 1826ء میں وہ سخت گیر مذہبی حکومت بنانے کے لیے پختون علاقوں میں آ گئے۔
ان دو حضرات کا کردار اس خطے کی مذہبی تاریخ میں مرکزی حیثیت رکھتا ہے، جس کا اثر آج بھی بھارت کے صوبوں اترپردیش،اور ہریانہ کے ساتھ ساتھ پاکستان کے پختون اور مہاجر اکثریت والے علاقوں میں دیکھا جا سکتا ہے۔
انگریزوں نے مسلمانوں میں پائی جانے والی محرومیوں کو سکھوں کے خلاف استعمال کر نے کے لیے سید احمد بریلوی اورشاہ اسماعیل دہلوی کو اپنے زیر انتظام علاقوں میں لشکر سازی کی مکمل آزادی دی ۔
1831 ء میں سید احمد بریلوی اور ان کے ساتھیوں کی طالبانی حکومت سے اکتائے ہوئے مسلمانوں اور سکھوں کے اشتراک عمل کے نتیجے میں بالاکوٹ کے مقام پر ان کے قتل کے بعد ان حضرات کی تحریک کا دوبارہ ظہور 30 مئی 1867ء میں دار العلوم دیوبند کے قیام کی شکل میں ہوا۔
بعد میں دار العلوم دیوبند میں مولانا عبید الله سندھی ،مفتی محمود حسن اور مولانا حسین احمد مدنی جیسے نسبتا اعتدال پسند علما پیدا ہوئے مگر انکا برداشت اور صلح آمیز رویہ صرف دیگر مذاہب کے لیے تھا اور مسلمانوں کے باقی فرقوں کے لیے انکا رویہ اس مکتب فکر کے بانیوں جیسا ہی رہا-
3 جون 1963ء کو بھاٹی دروازہ لاہور میں عزاداری کے جلوس پر پتھروں اور چاقوؤں سے حملہ کیا گیا جس کے نتیجے میں دو عزادار قتل اور سو کے قریب زخمی ہوئے۔
اس سال دہشت گردی کی بدترین واردات سندھ کے ضلعے خیر پور کے گاؤں ٹھیری میں پیش آئ جہاں سرکاری اعداد و شمار کے مطابق 120 عزاداروں کو کلہاڑیوں اور تلواروں کی مدد سے ذبح کیا گیا۔
دیوبند مکتب کی اس سوچ کاپہلا نتیجہ افغانستان کے شاہ امیر عبد الرحمن کی طرف سے 1891ء سے 1893ء تک کی جانے والی ہزارہ قبائل کی نسل کشی اور ان کی جائداد کی پشتونوں میں تقسیم اورانکو غلام اورلونڈیاں بناکر فروخت کرنے کا عمل تھا جس کے نتیجے میں افغانستان کے ہزارہ قبیلے کی آبادی میں 60فیصد تک کمی آ گئی ۔
امیر عبد الرحمن خان نے اپنی حکومت کا نظام چلانے کے لیے ہندوستان سے دیوبندی علما منگوائے تھے جنھوں نے شیعوں کے کافر ہونے اور ان کی جان و مال کے حلال ہونے کا فتویٰ دیا۔
کرم ایجنسی کے شیعہ قبائل افغان شاہ کی ایسی فرقہ وارانہ کارروائیوں کے خوف سے ہندوستان کی انگریز حکومت سے ملحق ہو گئے اور یوں فاٹا کا بندوبست عمل میں آیا۔
اس تاریخ کا ہی نتیجہ ہے کہ ریاض بسرا سے لیکر ملک اسحاق اور داود بادینی تک جیسے تربیت یافتہ قاتلوں کو قندھار کے دیوبندی علاقوں میں پناہ ملتی رہی ہے۔
تحریکِ طالبان پاکستان یا کالعدم تحریکِ طالبان دیوبندی مکتب فکر سے تعلق رکھنے والے مسلح گروہوں کا اکٹھ ہے جنھوں نے افغانستان پر امریکی حملے کے بعد مفتی نظام الدین شامزئی صاحب کے فتوے پر عمل کرتے ہوئے پاکستان کے خلاف ہتھیار اٹھائے ۔
ان گروہوں کوہمیشہ دیوبندی مکتب فکر کے جید مفتیان کرام کی پشت پناہی حاصل رہی ہے - چنانچہ 2004 میں ان کے خلاف جب پاکستانی فوج نے آپریشن شروع کیا تو جامعہ حقانیہ اکوڑہ خٹک ، جامعہ اشرافیہ لاہور ، جامعہ بنوری ٹاؤن کراچی اوردیگر دیوبندی مکتب فکر کے مراکز کی طرف سے اس آپریشن کے خلاف شدید نوعیت کا فتویٰ جاری ہوا-
افغان طالبان کے ہاتھ پر بیعت کی ہوئی ہے اور متعدد حلقوں کی اپیل کے باوجود ملا عمر نے ان کی مذمت یا ان سے لاتعلقی کرنے سے انکار کر دیاہے- ان کی کارروائیوں کا دائرہ کار پاکستان سے لے کر افعانستان تک پھیلا ہوا ہے۔
جولائی 2009ء میں سوات اور فاٹا میں گرفتار ہونے والے طالبان، جن میں افغانی طالبان بھی شامل ہیں، سے بھارتی کرنسی اور اسلحہ کے علاوہ امریکا کے جاری کردہ آپریشن انڈیورنگ فریڈم کے کارڈ بھی ملے ہیں۔
اگرچہ بظاہر امریکا اور طالبان ایک دوسرے کے دشمن ہیں مگر حیران کن طریقہ پر پاک فوج کے وزیرستان آپریشن کے شروع ہوتے ہی نیٹو فورسز نے افغانستان کی طرف کی چوکیاں یکدم خالی کر دیں حالانکہ وہاں سے افغانی وزیرستان میں آسانی سے داخل ہو سکتے ہیں۔
یہاں تک کہ مسجدیں شہید کرنے میں وہ کوئی عار محسوس نہیں کرتے مثلاً 4 دسمبر 2009ء کو انہوں نے 17 نمازی بچوں سمیت چالیس افراد کے قتل اور راولپنڈی میں مسجد کو نقصان پہنچانے کی ذمہ داری قبول کی۔
طالبان نے جہاں فوجی اداروں پراٹیک کر کے ہزاروں پاکستانی فوجی جوانوں کو شہید کیا وہاں اِن کی درندگی اور سفاکی کا نشانہ سکول کے بے گناہ بچے بھی بنے جس کی تازہ مثال آرمی پبلک سکول پشاور کے سینکڑوں معصوم بچوں کو سکول میں گھس کر کچھ کو ذبح اور کچھ کو گولیوں سے نشانہ بنا کو شہید کیا گیا اور اُن کی خواتین اساتذہ کو بچوں کے سامنے زندہ جلا دیا گیا۔
امریکا کے ایک ڈپلومیٹ و سینیٹر ہینک براؤن نے طالبان حکومت کے قیام پر کہا کہ ہم افغانستان میں سعودی عرب کی طرز کی ریاست کے قیام پر خوش ہیں۔
پاکستانی پولیس کی ایک رپورٹ کے مطابق حال ہی میں ایک سعودی خیراتی ادارہ نے تحریک طالبان کو 15 ملین امریکی ڈالر دیے ہیں جسے پاکستان میں دہشت گردی کے لیے استعمال کیا جائے گا اور پنجاب کے کئی شہروں کو نشانہ بنایا جائے گا۔
طالبان کی موجودہ شکل کی پیدائش کے بارے میں مختلف نظریات ہیں لیکن اس میں کسی کو شک نہیں کہ اسامہ بن لادن اور طالبان دونوں کو امریکی سی آئی اے نے پاکستانی جاسوسی اداروں کی مدد سے تخلیق کیا۔
آج یہ تصور پیش کیا جا رہا ہے کہ پاکستان نے طالبان پیدا کیے اور سی آئی اے نے صرف مدد کی مگر حقیقت یہ ہے کہ نیٹو نے پاکستان سے بھی زیادہ براہ راست کردار ادا کیا یہاں تک کہ طالبان کے پہاڑوں میں خفیہ اڈے تک سی آئی اے نے براہ راست خود بنائے۔
افغانستان نے 1973ء میں پشتونستان کے نام پر پاکستان کے پختونون کو استعمال کر کے ملک توڑنے کی سازش بنائی جس کے جواب میں پاکستان نے افغان حکومت کے مخالف اخوان کو مدد دینا شروع کی تھی۔
پاکستان کے پختونوں نے انگریزوں کے دور میں ہی وادئ سندھ کو سنگلاخ افغانستان پر ترجیح دی تھی اور پنجاب ،سندھ اور بلوچستان کے ساتھ اپنے معاشی اور تاریخی تعلق کی وجہ سے ہی قیام پاکستان کے بعد ہونے والے ریفرنڈم میں پاکستان سے الحاق کیا تھا۔
اکتوبر کے تیسرے ہفتے میں افغانستان کی جہادی تنظیموں کا ایک اجلاس ہوا جس میں پاکستان کے خلاف 'معرکہ خیر و شر' شروع کرنے کا فیصلہ ہوا اور یہ فیصلہ ہوا کہ افغانی طالبان کو پاکستانی طالبان کی مدد کے لیے پاکستان بھیجا جائے گا۔
روزنامہ نوائے وقت کے مطابق پشاور کار بم دھماکے سے دو روز قبل امریکا اور بھارت نے اپنے شہریوں کو پاکستان کے سفر سے گریز اور یہاں موجود شہریوں کو نقل و حرکت محدود رکھنے کی ہدایات کی تھیں۔
سکیورٹی ماہرین کی جانب سے اس امر پر حیرت کا اظہار کیا گیا ہے کہ پاکستان میں کسی بھی سانحہ سے قبل ان دونوں ممالک کی ہدایات غیر معمولی امر ہے اور یوں معلوم ہوتا ہے کہ ان دونوں ممالک کو پاکستان میں ہونیوالی کسی بھی دہشت گردی کی کارروائی کا پہلے ہی علم ہو جاتا ہے۔
2 نومبر 2009ء کو پاک فوج کے ترجمان اطہر عباس نے پریس کانفرنس سے خطاب کرتے ہوئے بتایا کہ وزیرستان میں جاری آپریشن راہ نجات کے دوران بھارتی روابط کے ناقابل تردید ثبوت ملے ہیں۔
طالبان کے بے شمار گروہ ہیں جن میں غیر ملکی امداد کی تقسیم پر لڑائی جھگڑا رہتا ہے مگر بنیادی طور پر بیشتر گروہ محسود گروہ کی چھتری کے نیچے جمع ہو چکے ہیں جن کی ایک 42 رکنی شوریٰ موجود ہے جو فیصلہ کا اختیار رکھتی ہے۔
وادئ سندھ میں مذہبی شدت پسندی کے اسباب کو اس کے ماضی سے کاٹ کر نہیں سمجھا جا سکتا -وادئ سندھ میں دہشت گردی کے ارتقا کو مختلف مراحل میں تقسیم کیا جا سکتا ہے-
بغداد چونکہ دار الخلافہ تھا اور یہاں مقیم ہر قسم کے مشاہیر کو دربارِ خلافت کی حمایت یا تائید حاصل ہوجایا کرتی تھی، باوجود اِس کے کہ وہ عوام میں اِس سے قبل شہرت رکھتا ہوتا یا نہ رکھتا ہوتا۔
علاوہ ازیں ابن جزلہ کا زمانہ شہرت خلیفہ عباسی المقتدی باللہ کا عہد ہے جو سباسی خلفاء کا دورِ زوال بھی تھا مگر اِس سے ابن جزلہ کی شہرت میں کوئی کمی واقع نہیں ہوئی۔
میکسیکو میں بہت سارے شہر سولہویں صدی سے تعلق رکھتے ہیں تاہم امریکا اور کینیڈا میں سینٹ جونز، نیو فاؤنڈ لینڈ اینڈ لیبرے ڈار، پورٹ رائل، نووا سکوشیا، سینٹ آگسٹائن، فلوریڈا، سانٹا فے، نیو میکسیکو، جیمز ٹاؤن، ورجینیا اور ٹاڈوزک، کیوبیک کو کیوبیک سٹی سے قبل بسایا گیا تھا۔
تاہم کیوبیک سٹی کو بسانے کا مقصد اس لحاظ سے منفرد تھا کہ یہ تجارتی مقاصد کے لیے نہیں بلکہ مستقل بنیادوں پر آباد رکھنے کے لیے تھا۔
اگرچہ اس شہر کو شمالی امریکا میں فرانسیسی نژاد باشندوں کا گہوارا کہا جاتا ہے، پورٹ رائل پر اکاڈین کے شہر کی تاریخ اس سے زیادہ پرانی ہے۔
میجر جنرل ایزاک براک نے کیوبیک سٹی کی چہار دیواری کو مضبوط کیا اور توپ خانے کو بلند جگہ منتقل کر کے 1812 کی جنگ سے قبل اپنی تیاری مکمل کر لی۔
چیمپلین سے قبل فرانسیسی مہم جو جیکوئس کارٹئیر نے یہاں اس جگہ 1535 میں ایک قلعہ بنایا تھا اور اگلے سال موسم بہار میں فرانس واپسی تک یہیں رکا تھا۔
قطبی برفانی ریچھ اور سیل کی کئی انواع بھی یہاں موجود ہیں اور سیاحوں کے لیے ایک بہت بڑا بیسن موجود ہے جہاں وہ پانی کے اندر کا نظارہ کر سکتے ہیں۔
پہلی کیوبیک کانفرنس یہاں 1943 میں ہوئی جس میں امریکی صدر فرینکلن روز ویلٹ، برطانوی وزیر اعظم ونسٹن چرچل، کینیڈا کے وزیر اعظم ولیم لائن میکنزی کنگ اور چین کے وزیر خارجہ ٹی وی سونگ شریک ہوئے۔
کیوبیک سٹی دنیا بھر میں اپنے گرمیوں کے میلے، سرمائی کارنیوال اور ایک ہوٹل کی وجہ سے مشہور ہے جو شہر کی سکائی لائن پر چھایا ہوا ہے۔
بڑی مصنوعات میں پلپ اور کاغذ، پروسیسڈ خوراک، دھاتی/لکڑی کی اشیا، کیمیکل، الیکٹرانکس اور الیکٹریکل کے آلات اور مطبوعات اہم ہیں۔
دیوداس“ کے بعد سچترا سین نے کئی ہندی فلموں میں کام کیا جیسے، مسافر، چمپا کلی، سرحد، بمبئی کا بابو، ممتا اور آندھی، وغیرہ اور ہر فلم میں اپنی خوبصورتی اور موثر اداکاری کے نقوش چھوڑے۔
وہاں سے وہ مدینہ گئے جہاں انہوں نے روضۂ رسول پر حاضری دی پھر اپنے دو بیٹوں محمد اور ابراہیم جن کی عمریں سات اور آٹھ سال کی تھیں، کو لے کر کوفہ چلے گئے۔
جب یہ خبر یزید تک پہنچی تو اس نے بصرہ کے عبید اللہ ابن زیاد کو پیغام بھیجا کہ وہ جلد کوفہ پہنچ کر نعمان بن بشیر کی جگہ حکمران مقرر ہوں اور مسلم بن عقیل کا سر کاٹ کر یزید کے پاس بھیجیں۔
اس پر بھی انہوں نے انکار کیا تو انہیں باندھ کر پانچ سو کوڑوں کی سزا دی گئی جس کے دوران میں جب وہ بے ہوش ہو گئے تو ان کا سر تن سے کاٹ کر لٹکا دیا گیا۔
ہانی بن عروہ کی گرفتاری کے بعد مسلم بن عقیل باہر آ گئے اور جنگ شروع کی مگر آہستہ آہستہ سب کوفیوں نے ساتھ چھوڑ دیا حتیٰ کہ صرف تیس افراد ان کے ساتھ رہ گئے۔
واقعۂ کربلا سے کچھ عرصہ پہلے جب کوفہ کے لوگوں نے حسین ابن علی کو خطوط بھیج کر کوفہ آنے کی دعوت دی تو انہوں نے مسلم ابن عقیل کو صورت حال کا جائزہ لینے کے لیے کوفہ روانہ کیا۔
مگر بعد میں یزید بن معاویہ نے عبید اللہ ابن زیاد کو کوفہ کا حکمران بنا کر بھیجا جس نے مسلم بن عقیل اور ان کے دو کم سن فرزندوں کو شہید کروا دیا۔
شہید ہونے کے بعد ان کا سر کاٹ دیا گیا اور اسے یزید کو دمشق بھجوا دیا گیا اور جسم کو کوفہ کے قصابوں کے بازار میں دار پر لٹکا دیا گیا تا کہ کوفہ کے لوگ اب بنو ہاشم کی حمایت نہ کریں۔
25 فروری 2000 کی ایک رات آزاد کشمیر میں لنجوٹ کے مقام پر بھارتی فوج کے خصوصی کمانڈو گروپ بلیک کیٹ نے سرحد کی خلاف ورزی کرتے ہو‌ئے ایک پاکستانی گاؤں کے بے خبر سوتے ہو‌ئے نہتے افراد پر بزدلانہ حملہ کر دیا۔
اس ظالمانہ قتل عام کے اگلے ہی دن 26 فروری 2000 کو الیاس کشمیر ی نے نکیال سیکٹر میں بھارتی فوج کے خلاف گوریلا آپریشن کیا، اس نے اپنے 313 بریگیڈ کے 25 سرفروشوں کے ساتھ لائن آف کنٹرول پارکی۔
اپنے ایک ساتھی کے نقصان پر وہ ایک زخمی بھارتی فوجی افسر کو حراست میں لینے میں کامیاب رہا،لیکن یہ اس کہانی کا اختتام نہیں تھا، اس نے گرفتار شدہ بھارتی افسر کا گلاکاٹ دیا۔
اور اپنے بیگ میں بھارتی فوجی افسر کا سرلے کرواپس آیا اور اس نے یہ سر اعلیٰ فوجی عہدیداروں کے حوالے کیا اور بعد ازاں یہ سر آرمی چیف جنرل پرویز مشرف کو پیش کیا گیا جنھوں نے اس پر اسے ایک لاکھ روپے کا نقد انعام دیا۔
بھارتی فوجی افسر کا سراپنے ہاتھوں میں لیے ہوئے اس کی تصاویر اس وقت کے بہت سے پاکستانی اخبارات میں چھپیں اور وہ یکایک کشمیری جنگجو ؤں میں بہت اہمیت اختیار کرگیا
افعان جہاد کے اختتام کے بعد مقبوضہ کشمیر میں بریگیڈ 313 کے نام سے اپنا گروپ تشکیل دیا ،چیچنیا، بوسنیا، افغانستان اور پاکستان میں بھی سرگرم ہے۔
محاصرے توڑ کر اپنے ساتھیوں کو بحفاظت واپس لانے مین اپنا ثانی نہیں رکھتا . مولانا مسعود اظہر کو بھارت کی تہاڑ جیل سے چھڑوانے کی منصوبہ بندی بھی کی تھی مگر کامیابی نہ ملی۔
زار کے خلاف انقلاب اکتوبر میں فیض اللہ خوجایوف جیسے رہنماؤں نے اشتراکی حلقوں کا ساتھ دیا اور بخارا اور خوارزم کے حصول میں سرخ افواج کی مدد کی جبکہ سابق امیر بخارا محمد علیم خان جیسے رہنماؤں نے بسماچی تحریک میں شمولیت اختیار کر لی۔
اُس وقت بیشتر ترکستان اشتراکیوں کے مکمل قبضے میں نہیں تھا بلکہ مقامی حکومتوں، جیسے خوارزم و بخارا کی اشتراکی روسی ریاستیں، کے زیر انتظام تھا لیکن یہ حکومتیں مکمل طور پر اشتراکیوں کی پٹھو تھیں اور انہی کے اشاروں پر ناچتی تھیں۔
بالشیوک مخالف سفید افواج کے مقابلے میں بسماچیوں کو کسی طرح کی بیرونی امداد بھی حاصل نہ تھی، اس کے باوجود 1920ء کے اوائل تک بسماچی وسط ایشیا کے بڑے حصے میں پھیل گئے تھے اور سوویت حکومت کو خطرہ لاحق ہو گیا کہ اب وہ ترکستان سے محروم ہو جائے گی۔
لینن حکومت نے ترکستانی باشندوں کے اعتراضات کے خاتمے کے لیے ان سے مصالحت کا منصوبہ بنایا جس میں غذائی اجناس کی فراہمی، محصولات میں نرمی، زرعی اصلاحات کے وعدے، اسلام مخالف پالیسیوں کے خاتمے اور زراعت پر حکومتی ضابطے کے خاتمے کے وعدے شامل تھے۔
گویا یہ عوامی غیظ و غضب کو کم کرنے کے لیے کھیلا گیا ایک کھیل تھا، جس میں وعدوں کے ذریعے عوامی حمایت حاصل کی گئی اور در پردہ اس تحریک کو ختم کرنے کے لیے پوری قوت کا استعمال کیا گیا۔
اس مرتبہ پھر سوویت انتظامیہ نے اپنی پرانی دو طرفہ پالیسی سے کام لیا جس میں ایک جانب سیاسی و اقتصادی مفاہمت کے جھانسے دیے گئے اور پیٹھ پیچھے مسلم دہقانوں پر مشتمل ایک رضاکار فوج تشکیل دی گئی جو سرخ چھڑیاں کہلاتی تھی اور باضابطہ افواج میں مسلمان فوجیوں کو شامل کر کے انہیں بسماچیوں کے خلاف لڑایا۔
یہ سوویت حکمت عملی ایک مرتبہ پھر کامیاب رہی اور جب مئی 1922ء میں انور پاشا نے امن پیشکش ٹھکرا دی اور 15 روز میں ترکستان سے روسی افواج کے انخلاء کا مطالبہ کر دیا تو ماسکو مقابلہ کرنے کے لیے بھرپورانداز میں تیار تھا۔
نومبر 1921ء میں سلطنت عثمانیہ کے سابق وزیر جنگ اسماعیل انور پاشا خطے میں تشریف لائے اور انہوں نے خطے میں اسلامی حکومت کے قیام کے لیے سوویت اتحاد کے خلاف بغاوت کا اعلان کر دیا۔
ان کی آمد نے خطے میں روسیوں کے خلاف بغاوت میں نئی روح پھونک دی اور جلد ہی انہوں نے بسماچی جنگجوؤں کو 16 ہزار افواج کی پیشہ ورانہ فوج میں تبدیل کر دیا اور 1922ء کے اوائل تک بخارا کا ایک قابل ذکر حصہ بسماچیوں کے قبضے میں آ گیا۔
اس تحریک کا آغاز 1916ء کے موسم گرما میں اس وقت ہوا جب روسی سلطنت نے مسلمانوں کے عسکری خدمات سے استثنیٰ کا قانون ختم کر دیا جس کے خلاف وسط ایشیا میں زبردست بغاوت پھوٹی۔
یہ بغاوت دراصل روس کے جابرانہ طرزِ حکومت، ثقافتی جبر اور سوویت عہد میں اشتراکیوں کی جانب سے زراعت کے حوالے سے مطالبوں کے خلاف ایک مقامی تحریک تھی جس کے پیچھے مسلم روایت پسندی اور تورانیت اہم عناصر تھے کیونکہ اس تحریک میں شریک اکثریت ترک نسل سے تعلق رکھتی تھی۔
نعمت اللہ خان میدان میں اْترے تو دنیا نے یہ منظر دیکھا کہ 4 سال کی مختصر مدت میں کراچی کا بجٹ معجزانہ طور پر 6 ارب سے بڑھ کر ریکارڈ 42 ارب تک پہنچ گیا۔
18 ماڈل پارکس سمیت 300 پارکس اور 300 پلے گراؤنڈز کی ازسرنو تعمیر کی گئی طلبہ کے لیے 32نئے کالجز بنائے گئے سکولوں کا معیار اس قدر بلند ہوا کہ 4 سال کے عرصے میں اے ون اوراے گریڈز کے طلبہ کی تعداد 200 سے بڑھ کر 2000 تک پہنچ گئی 6 کالجز میں بی سی ایس پروگرام شروع ہوا توطلباء نہایت معمولی فیس کی ادائیگی کے بعد آئی ٹی گریجوایشن کرنے لگے۔